Diari Oficial de la Generalitat Valenciana


Sumari del DOGV 9533, del 14-02-2023 (2023/1441)

RESOLUCIÓ de 10 de febrer de 2023, de la Presidència de la Generalitat, per la qual es prorroguen tres beques per a la realització de pràctiques professionals en matèria d'acció exterior en les dependències de la Secretaria Autonòmica per a la Unió Europea i Relacions Externes.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9533

Data del DOGV
:   14-02-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/1441


Data del document
:   10-02-2023

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 10 de febrer de 2023, de la Presidència de la Generalitat, per la qual es prorroguen tres beques per a la realització de pràctiques professionals en matèria d'acció exterior en les dependències de la Secretaria Autonòmica per a la Unió Europea i Relacions Externes. [2023/1441]  
Per Resolució de 15 d'octubre de 2021 (DOGV 9202 / 26.10.2021), de la Presidència de la Generalitat, es van convocar beques per a la realització de pràctiques professionals en matèria d'acció exterior, en les dependències de la Secretaria Autonòmica per a la Unió Europea i Relacions Externes, les quals van ser adjudicades mitjançant Resolució de 10 de febrer de 2022 (DOGV 9277 / 14.02.2022), de la Presidència de la Generalitat, a Laura Chillerón Ferrer, María Muñoz Gimeno i M.ª Desamparados de Zuloaga Soler, per un període de duració de 12 mesos, amb finalització el 15 de febrer de 2023.  
Mitjançant Resolució de 19 de desembre de 2022, de la Presidència de la Generalitat, es va acceptar la renúncia a la beca presentada per María Muñoz Gimeno, i es va substituir Ángel González Serrano, primera persona de la borsa de reserva, qui va manifestar la seua acceptació a exercir l'esmentada beca en les dependències de la Direcció General de Relacions amb la Unió Europea i l'Estat a València, passant M.ª Desamparados de Zuloaga Soler a exercir la beca fins a la seua finalització el 15 de febrer de 2023 en les dependències de la Delegació de la Comunitat Valenciana a Brussel·les.  
El punt quart de la Resolució de convocatòria de 15 d'octubre de 2021, estableix que el període de duració de les beques podrà prorrogar-se, sense necessitat de nova convocatòria, per un període màxim de dotze mesos addicionals, sempre que hi haja disponibilitat pressupostària i el desenvolupament de l'activitat que s'estiga efectuant així ho requerisca o aconselle.  
Així mateix, l'apartat 4 del punt primer de l'esmentada resolució de convocatòria assenyala que en cas que es produïsca la pròrroga, es procedirà a una nova elecció de destí per l'ordre de puntuació final, si bé la persona que haguera gaudit del destí en la Delegació de la Comunitat Valenciana a Brussel·les no podrà optar a un nou període en aquesta delegació, excepte renúncia de la resta de persones adjudicatàries.  
  
Vistes les acceptacions manifestades per Laura Chillerón Ferrer, Ángel González Serrano i M.ª Desamparados de Zuloaga Soler.  
Tenint en compte l'activitat duta a terme per les persones beneficiàries de les referides beques en el seu acompliment, resulta convenient la seua pròrroga, per a la realització de pràctiques professionals en matèria d'acció exterior.  
La consignació pressupostària existent en la línia L86239450 de l'aplicació pressupostària 31.77.18.235.25.5 dels pressupostos de la Generalitat per a 2023 possibilita la pròrroga de les referides beques.  
Dependent de la Secretaria Autonòmica de la Unió Europea i Relacions Externes, a la Direcció General de Relacions amb la Unió Europea i l'Estat, en virtut del que s'estableix en el Decret 169/2020, de 30 d'octubre, del Consell, d'aprovació del Reglament orgànic i funcional de la Presidència de la Generalitat, li correspon exercir, entre altres, les funcions en matèria d'acció exterior.  
Així, de conformitat amb el procediment establit en la citada Resolució de 15 d'octubre de 2021, de la Presidència de la Generalitat, i amb base en el que es disposa en la Resolució de 17 de febrer de 2022, del president de la Generalitat, per la qual delega determinades atribucions en diferents òrgans de la Presidència, resolc  
  
Primer  
Prorrogar el període de duració de les beques de pràctiques professionals en matèria d'acció exterior en les dependències de la Secretaria Autonòmica per a la Unió Europea i Relacions Externes, a les persones beneficiàries que les exerceixen en l'actualitat. De conformitat amb les preferències manifestades, els destins seran:  
- Laura Chillerón Ferrer, Delegació CV Brussel·les  
- Ángel González Serrano, Direcció General Relacions amb la UE i l'Estat a València  
- M.ª Desamparados de Zuloaga Soler, Direcció General de Relacions amb la UE i l'Estat a València  
  
Segon.  
En cas de produir-se alguna renúncia, es cobrirà la vacant, servint-se per a això de la borsa de reserva constituïda en el punt quart de la Resolució de 10 de febrer de 2022, (DOGV 9277 / 14.02.2022), de la Presidència de la Generalitat, per la qual s'adjudiquen tres beques per a la realització de pràctiques professionals en matèria d'acció exterior, en les dependències de la Secretaria Autonòmica per a Unió Europea i Relacions Externes.  
  
Tercer  
El període de pròrroga serà d'un any, comprés entre el 16 de febrer de 2023 i el 15 de febrer de 2024, tots dos inclusivament.   
  
Quart  
Reservar el crèdit per import de cinquanta-sis mil set-cents setanta-un euros amb seixanta-quatre cèntims (56.771,64 €), amb càrrec a l'aplicació pressupostària 05.64.31.332.62.5, línia Z12850869, dels pressupostos de la Generalitat per a l'any 2023 i el seu equivalent en el pressupost de la Generalitat de 2024, segons el desglossament següent:  
  
Import any 2023: 49.597,32 euros.  
Import any 2024: 7.174,32 euros.  
  
Cinqué  
Contra aquesta resolució, que posa fi a la via administrativa, es podrà interposar recurs de reposició davant el mateix òrgan que ha dictat l'acte, en el termini d'un mes comptat des de l'endemà de la seua notificació, de conformitat amb el que es preveu en els articles 116 i 117 de la Llei 30/1992, de 26 de novembre, del règim jurídic de les administracions públiques i del procediment administratiu comú, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació, de conformitat amb el que s'estableix en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via que es considere oportuna.  
  
València, 10 de febrer de 2023.- La directora general de Relacions amb la Unió Europea i l'Estat, pd (Resolució de 17.02.2022, del president de la Generalitat, de delegació d'atribucions (DOGV 9282 / 21.02.2022): Daria Terradez Salom.